title: Decizia (UE) 2019/1908 a Consiliului din 8 noiembrie 2019 privind poziția care urmează să fie adoptată, în numele Uniunii Europene, în cadrul Consiliului pentru comerțul cu mărfuri al Organizației Mondiale a Comerțului în ceea ce privește regulamentul de procedură al Comitetului pentru facilitarea comerțului

text:
                  14.11.2019

                  RO

                  Jurnalul Oficial al Uniunii Europene

                  L 293/109

         DECIZIA (UE) 2019/1908 A CONSILIULUI
         din 8 noiembrie 2019
         privind poziția care urmează să fie adoptată, în numele Uniunii Europene, în cadrul Consiliului pentru comerțul cu mărfuri al Organizației Mondiale a Comerțului în ceea ce privește regulamentul de procedură al Comitetului pentru facilitarea comerțului
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul privind facilitarea comerțului (1) (denumit în continuare „acordul”) a fost încheiat de Uniune pe baza Deciziei (UE) 2015/1947 a Consiliului (2) și a intrat în vigoare la 22 februarie 2017.

                     (2)

                     În temeiul articolului 23.1.2 din acord, Comitetul pentru facilitarea comerțului își stabilește propriul regulament de procedură.

                     (3)

                     În temeiul articolului IV alineatul (6) din Acordul de la Marrakesh privind constituirea Organizației Mondiale a Comerțului, regulamentul de procedură al Comitetului pentru facilitarea comerțului face obiectul aprobării de către Consiliul pentru comerțul cu mărfuri.

                     (4)

                     Este necesar să se stabilească poziția care urmează să fie adoptată, în numele Uniunii, în cadrul Consiliului pentru comerțul cu mărfuri, întrucât decizia avută în vedere are caracter obligatoriu pentru Uniune.

                     (5)

                     Este oportun ca regulamentul de procedură propus să fie aprobat, ceea ce va permite Comitetului pentru facilitarea comerțului să funcționeze în mod eficient. Regulamentul respectiv se bazează pe Regulamentul de procedură al Consiliului general al Organizației Mondiale a Comerțului și este adaptat pentru a răspunde nevoilor specifice ale Comitetului pentru facilitarea comerțului,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul reuniunii Consiliului pentru comerțul cu mărfuri în ceea ce privește adoptarea regulamentului de procedură al Comitetului pentru facilitarea comerțului este de a sprijini adoptarea respectivului regulament, astfel cum figurează în anexă.

            Articolul 2
            Prezenta decizie intră în vigoare la data adoptării.

            Adoptată la Bruxelles, 8 noiembrie 2019.

                  Pentru Consiliu

                  Președintele

               M.  LINTILÄ

            (1)  JO L 284, 30.10.2015, p. 4.

            (2)  Decizia (UE) 2015/1947 a Consiliului din 1 octombrie 2015 privind încheierea, în numele Uniunii Europene, a Protocolului de modificare a Acordului de la Marrakesh privind constituirea Organizației Mondiale a Comerțului (JO L 284, 30.10.2015, p. 1).

            ANEXĂ

               Regulamentul de procedură al Comitetului pentru facilitarea comerțului (1)

            Regulamentul de procedură pentru reuniunile Consiliului general (WT/L/161) se aplică mutatis mutandis reuniunilor Comitetului pentru facilitarea comerțului, cu excepția următoarelor:

               Capitolul I — Reuniuni

                        (a)

                        Articolul 1 (Consiliul general) ar trebui modificat în conformitate cu articolul 23 alineatul 1.2 din Acordul privind facilitarea comerțului, pentru a prevedea că:
                        „Comitetul se reunește în funcție de necesități și după cum este prevăzut de dispozițiile Acordului privind facilitarea comerțului, dar cel puțin o dată pe an.”

                        (b)

                        Prima teză de la articolul 2 ar trebui modificată după cum urmează:
                        „Reuniunile comitetului sunt convocate de către directorul general printr-o notificare comunicată de preferință cu trei săptămâni înainte de data stabilită pentru reuniune și, în orice caz, cu nu mai puțin de zece zile calendaristice înainte de data respectivă.”

               Capitolul II — Ordinea de zi

                        (c)

                        Articolul 5 nu se aplică (2).

                        (d)

                        Articolul 11 ar trebui modificat după cum urmează:
                        „Reprezentanții organizațiilor interguvernamentale internaționale pot participa la reuniuni în calitate de observatori la invitația Comitetului pentru facilitarea comerțului, în conformitate cu orientările din anexa 3 la Regulamentul general al Consiliului.
                        În plus, în conformitate cu articolul 23:1 alineatul (5) din Acordul privind facilitarea comerțului, Comitetul poate invita reprezentanți ai altor organizații internaționale cu competențe în domeniul facilitării comerțului sau al organismelor subsidiare ale acestora pentru a:

                                    (a)

                                    participa la reuniunile comitetului; precum și

                                    (b)

                                    discuta aspecte specifice legate de punerea în aplicare a prezentului acord.”

               Capitolul V — Funcționari

                        (e)

                        Articolele 12, 13 și 14 ar trebui modificate pentru a autoriza Comitetul să aleagă un vicepreședinte. În consecință, articolele 12, 13 și 14 se citesc după cum urmează:
                        „Articolul 12. Comitetul alege un președinte (3) și poate alege un vicepreședinte dintre reprezentanții membrilor. Alegerile au loc la prima reuniune a anului și intră în vigoare la sfârșitul reuniunii. Președintele și vicepreședintele își exercită funcțiile până la sfârșitul primei reuniuni din anul următor.
                        Articolul 13. În cazul în care președintele este absent de la o ședință sau de la o parte a acesteia, vicepreședintele îndeplinește funcțiile de președinte. În cazul în care niciun vicepreședinte nu a fost ales sau, dacă vicepreședintele nu este prezent, comitetul alege un președinte interimar pentru reuniunea respectivă sau pentru acea parte a reuniunii.
                        Articolul 14. În cazul în care președintele nu își mai poate exercita funcțiile, Comitetul desemnează vicepreședintele menționat la articolul 12 sau, în cazul în care nu a fost ales un vicepreședinte, acesta alege un președinte interimar care să exercite funcțiile respective până la alegerea unui nou președinte.”

               Capitolul VI — Desfășurarea activității

                        (f)

                        Prima teză de la articolul 24 ar trebui modificată după cum urmează:
                        „Pentru a accelera desfășurarea activității, președintele poate invita reprezentanții care doresc să își exprime sprijinul pentru o anumită propunere să ridice mâna, pentru a fi înregistrați în mod corespunzător în evidențe ca declarații de sprijin. […]”

               Capitolul VII — Procesul decizional

                        (g)

                        Articolul 33 ar trebui modificat după cum urmează:
                        „În cazul în care nu se poate ajunge la o decizie prin consens, chestiunea în cauză se înaintează Consiliului pentru comerțul cu mărfuri.”

                        (h)

                        Articolul 34 nu se aplică.

               (1)  Pe baza comunicării prezentate de Argentina, Japonia, Norvegia și Paraguay (G/TFA/W/14).

               (2)  Pregătirea suficientă și comunicarea ordinii de zi este garantată prin Regulamentul de procedură al CG prin articolele 2, 3 și 6.

               (3)  Comitetul aplică orientările relevante cuprinse în „Orientările pentru numirea funcționarilor în cadrul organismelor OMC” (WT/L/31, din 7 februarie 1995).


title: Decizia (PESC) 2019/1909 a Consiliului din 12 noiembrie 2019 de modificare și actualizare a Deciziei (PESC) 2018/340 de stabilire a listei de proiecte care urmează să fie dezvoltate în cadrul PESCO

text:
                  14.11.2019

                  RO

                  Jurnalul Oficial al Uniunii Europene

                  L 293/113

         DECIZIA (PESC) 2019/1909 A CONSILIULUI
         din 12 noiembrie 2019
         de modificare și actualizare a Deciziei (PESC) 2018/340 de stabilire a listei de proiecte care urmează să fie dezvoltate în cadrul PESCO
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 46 alineatul (6),
         având în vedere Decizia (PESC) 2017/2315 a Consiliului din 11 decembrie 2017 de stabilire a cooperării structurate permanente (PESCO) și de adoptare a listei statelor membre participante (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 11 decembrie 2017, Consiliul a adoptat Decizia (PESC) 2017/2315.

                     (2)

                     Articolul 4 alineatul (2) litera (e) din Decizia (PESC) 2017/2315 prevede obligația Consiliului de a stabili lista de proiecte care urmează să fie dezvoltate în cadrul cooperării structurate permanente (PESCO), reflectând atât sprijinul acordat dezvoltării capabilităților, cât și furnizarea de sprijin substanțial în limita mijloacelor și capabilităților pentru operațiile și misiunile politicii de securitate și apărare comune (PSAC).

                     (3)

                     La 6 martie 2018, Consiliul a adoptat Decizia (PESC) 2018/340 (2) de stabilire a listei de proiecte care urmează să fie dezvoltate în cadrul PESCO.

                     (4)

                     La 6 martie 2018, Consiliul a adoptat o recomandare (3) privind o foaie de parcurs pentru implementarea PESCO (denumită în continuare „recomandarea”).

                     (5)

                     La punctul 9 din recomandare se precizează că Consiliul ar trebui să actualizeze lista de proiecte PESCO până în noiembrie 2018 pentru a include următorul set de proiecte, în conformitate cu procedura prevăzută la articolul 5 din Decizia (PESC) 2017/2315, care prevede în mod expres faptul că Înaltul Reprezentant al Uniunii pentru afaceri externe și politica de securitate ( „Înaltul Reprezentant”) poate formula o recomandare referitoare la identificarea și evaluarea proiectelor PESCO, pe baza evaluărilor furnizate de secretariatul PESCO, în vederea adoptării unei decizii de către Consiliu, în urma unui aviz militar al Comitetului militar al Uniunii Europene (CMUE).

                     (6)

                     La 25 iunie 2018, Consiliul a adoptat Decizia (PESC) 2018/909 (4) de stabilire a unui set comun de norme de guvernanță pentru proiectele PESCO.

                     (7)

                     La 19 noiembrie 2018, Consiliul a adoptat Decizia (PESC) 2018/1797 (5) de modificare și de actualizare a Deciziei (PESC) 2018/340.

                     (8)

                     La 14 mai 2019, Consiliul a adoptat o recomandare (6) de evaluare a progreselor realizate de statele membre participante în ceea ce privește îndeplinirea angajamentelor asumate în cadrul cooperării structurate permanente (PESCO).

                     (9)

                     La 30 septembrie 2019, Înaltul Reprezentant a adresat o recomandare Consiliului referitoare la identificarea și evaluarea propunerilor de proiecte în cadrul PESCO.

                     (10)

                     La 22 octombrie 2019, Comitetul politic și de securitate a convenit asupra recomandărilor incluse în avizul militar al CMUE privind recomandarea Înaltului Reprezentant referitoare la identificarea și evaluarea propunerilor de proiecte în cadrul PESCO.

                     (11)

                     Prin urmare, Consiliul ar trebui să modifice și să actualizeze Decizia (PESC) 2018/340,

               ADOPTĂ PREZENTA DECIZIE:

            Articolul 1
            Decizia (PESC) 2018/340 se modifică după cum urmează:

                        1.

                        La articolul 1, se adaugă pe listă următoarele proiecte:

                                    „35.

                                    Centrul european integrat de formare și de simulare comună (EUROSIM);

                                    36.

                                    Academia cibernetică și centrul de inovare ale UE (EU CAIH);

                                    37.

                                    Centrul de formare medicală pentru forțele armate speciale (SMTC);

                                    38.

                                    Centrul de instruire pentru apărarea în domeniul CBRN (CBRNDTR);

                                    39.

                                    Rețeaua centrelor de scufundări din Uniunea Europeană (EUNDC);

                                    40.

                                    Sistemul maritim autonom de combatere a submarinelor (MUSAS);

                                    41.

                                    Corveta europeană de patrulare (EPC);

                                    42.

                                    Atacul electronic aeropurtat (AEA);

                                    43.

                                    Centrul de coordonare în domeniul cibernetic și informațional (CIDCC);

                                    44.

                                    alertă timpurie și interceptare cu supraveghere spațială TheatER (TWISTER);

                                    45.

                                    materiale și componente pentru competitivitatea tehnologică a UE (MAC-UE);

                                    46.

                                    capabilitățile UE de luptă colaborativă (ECoWAR);

                                    47.

                                    Sistem global european de arhitectură pentru introducerea RPAS.”

                        2.

                        În anexa I, se adaugă rubricile prevăzute la anexa I la prezenta decizie.

                        3.

                        Anexa II se înlocuiește cu textul care figurează în anexa II la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 12 noiembrie 2019.

                  Pentru Consiliu

                  Președintele

               F. MOGHERINI

            (1)  JO L 331, 14. 12. 2017, p. 57.

            (2)  Decizia (PESC) 2018/340 a Consiliului din 6 martie 2018 de stabilire a listei de proiecte care urmează să fie dezvoltate în cadrul PESCO (JO L 65, 8.3.2018, p. 24).

            (3)  Recomandarea Consiliului din 6 martie 2018 privind o foaie de parcurs pentru implementarea PESCO (JO C 88, 8. 3. 2018, p. 1).

            (4)  Decizia (PESC) 2018/909 a Consiliului din 25 iunie 2018 de stabilire a unui set comun de norme de guvernanță pentru proiectele PESCO (JO L 161, 26.6.2018, p. 37).

            (5)  Decizia (PESC) 2018/1797 a Consiliului din 19 noiembrie 2018 de modificare și de actualizare a Deciziei (PESC) 2018/340 de stabilire a listei de proiecte care urmează să fie dezvoltate în cadrul PESCO (JO L 294, 21. 11. 2018, p. 18).

            (6)  Recomandarea Consiliului din 14 mai 2019 de evaluare a progreselor realizate de statele membre participante în ceea ce privește îndeplinirea angajamentelor asumate în cadrul cooperării structurate permanente (PESCO) (JO C 166, 15.5.2019, p.1).

            ANEXA I

                        Proiect

                        Membrii proiectului

                                    35.

                                    Centrul european integrat de formare și de simulare comună (EUROSIM)

                        Ungaria, Germania, Franța, Polonia, Slovenia

                                    36.

                                    Academia cibernetică și centrul de inovare ale UE (EU CAIH)

                        Portugalia, Spania

                                    37.

                                    Centrul de formare medicală pentru forțele armate speciale (SMTC)

                        Polonia, Ungaria

                                    38.

                                    Centrul de instruire pentru apărarea în domeniul chimic, biologic, radiologic și nuclear (CBRNDTR)

                        România, Franța, Italia

                                    39.

                                    Rețeaua centrelor de scufundări din Uniunea Europeană (EUNDC)

                        România, Bulgaria, Franța

                                    40.

                                    Sistemul maritim autonom de combatere a submarinelor (MUSAS)

                        Portugalia, Spania, Franța, Suedia

                                    41.

                                    Corveta europeană de patrulare (EPC)

                        Italia, Franța

                                    42.

                                    Atacul electronic aeropurtat (AEA)

                        Spania, Franța, Suedia

                                    43.

                                    Centrul de coordonare în domeniul cibernetic și informațional (CIDCC)

                        Germania, Cehia, Spania, Ungaria, Țările de Jos

                                    44.

                                    Alertă timpurie și interceptare cu supraveghere spațială TheatER (TWISTER)

                        Franța, Spania, Italia, Țările de Jos, Finlanda

                                    45.

                                    Materiale și componente pentru competitivitatea tehnologică a UE (MAC-UE)

                        Franța, Spania, Portugalia, România

                                    46.

                                    Capabilitățile UE de luptă colaborativă (ECoWAR)

                        Franța, Belgia, Spania, Ungaria, România, Suedia

                                    47.

                                    Sistemul global european de arhitectură pentru introducerea sistemelor de aeronave pilotate de la distanță (RPAS)

                        Italia, Franța, România

            ANEXA II

                     „ANEXA II
                     LISTA ACTUALIZATĂ CONSOLIDATĂ CU MEMBRII FIECĂRUI PROIECT INDIVIDUAL

                                 Proiect

                                 Membrii proiectului

                                             1.

                                             Comandamentul medical european

                                 Germania, Belgia, Cehia, Spania, Franța, Italia, Țările de Jos, România, Slovacia, Suedia

                                             2.

                                             Tehnologiile radio europene securizate definite prin software (ESSOR)

                                 Franța, Belgia, Germania, Spania, Italia, Țările de Jos, Polonia, Portugalia, Finlanda

                                             3.

                                             Rețeaua de centre logistice în Europa și de sprijin pentru operații

                                 Germania, Belgia, Bulgaria, Grecia, Spania, Franța, Croația, Italia, Cipru, Lituania, Ungaria, Țările de Jos, Polonia, Slovenia, Slovacia

                                             4.

                                             Mobilitatea militară

                                 Țările de Jos, Belgia, Bulgaria, Cehia, Germania, Estonia, Grecia, Spania, Franța, Croația, Italia, Cipru, Letonia, Lituania, Luxemburg, Ungaria, Austria, Polonia, Portugalia, România, Slovenia, Slovacia, Finlanda, Suedia

                                             5.

                                             Centrul de competențe pentru misiunile de formare ale Uniunii Europene (EU TMCC)

                                 Germania, Cehia, Irlanda, Spania, Franța, Italia, Luxemburg, Austria, Țările de Jos, România, Suedia

                                             6.

                                             Centrul european de certificare a instruirii pentru armatele europene

                                 Italia, Grecia

                                             7.

                                             Funcția operațională în materie de energie (EOF)

                                 Franța, Belgia, Italia, Spania

                                             8.

                                             Dispozitivul militar de desfășurare a capabilităților de ajutor în caz de dezastre

                                 Italia, Grecia, Spania, Croația, Austria

                                             9.

                                             Sistemele maritime (semi)autonome de măsuri antimine (MAS MCM)

                                 Belgia, Grecia, Letonia, Țările de Jos, Polonia, Portugalia, România

                                             10.

                                             Supravegherea și protecția portuară și maritimă (HARMSPRO)

                                 Italia, Grecia, Polonia, Portugalia

                                             11.

                                             Modernizarea supravegherii maritime

                                 Grecia, Bulgaria, Irlanda, Spania, Croația, Italia, Cipru

                                             12.

                                             Platforma pentru schimbul de informații privind răspunsul la amenințările și incidentele cibernetice

                                 Grecia, Spania, Italia, Cipru, Ungaria, Austria, Portugalia

                                             13.

                                             Echipele de răspuns rapid în domeniul cibernetic și asistența reciprocă în ceea ce privește securitatea cibernetică

                                 Lituania, Estonia, Croația, Italia, Țările de Jos, Polonia, România, Finlanda

                                             14.

                                             Sistemul de comandă și control strategice (C2) pentru misiunile și operațiile PSAC

                                 Spania, Germania, Franța, Italia, Luxemburg, Portugalia

                                             15.

                                             Vehicul blindat de luptă pentru infanterie/vehicul amfibiu de atac/vehicul blindat ușor

                                 Italia, Grecia, Slovacia

                                             16.

                                             Sprijin de foc indirect (EuroArtillery)

                                 Slovacia, Italia, Ungaria

                                             17.

                                             Centrul de operații pentru răspuns în caz de criză EUFOR (EUFOR CROC)

                                 Germania, Spania, Franța, Italia, Cipru

                                             18.

                                             Instruire pentru operarea elicopterelor în condiții hot and high (la altitudini mari și la temperaturi ridicate)

                                 Grecia, Italia, România

                                             19.

                                             Școala Comună de Informații a UE

                                 Grecia, Cipru

                                             20.

                                             Centre de testare și evaluare ale UE

                                 Franța, Suedia, Spania, Slovacia

                                             21.

                                             Sistem autonom terestru integrat (UGS)

                                 Estonia, Belgia, Cehia, Germania, Spania, Franța, Letonia, Ungaria, Țările de Jos, Polonia, Finlanda

                                             22.

                                             Sisteme ale UE de rachete de luptă terestre în afara razei vizuale

                                 Franța, Belgia, Cipru

                                             23.

                                             Dispozitiv modular desfășurabil al capabilității de intervenție subacvatică (DIVEPACK)

                                 Bulgaria, Grecia, Franța

                                             24.

                                             Sistemele europene de aeronave fără pilot uman la bord de altitudine medie, cu anduranță mare – MALE RPAS (Eurodrone)

                                 Germania, Cehia, Spania, Franța, Italia

                                             25.

                                             Elicoptere europene de atac TIGER Mark III

                                 Franța, Germania, Spania

                                             26.

                                             Sisteme anti-aeronave fără pilot la bord (C‐UAS)

                                 Italia, Cehia

                                             27.

                                             Platformă europeană aeriană care acționează în straturile superioare ale atmosferei (EHAAP) – capabilitate persistentă de informații, supraveghere și recunoaștere (ISR)

                                 Italia, Franța

                                             28.

                                             Un post de comandă (CP) dislocabil pentru comanda și controlul (C2) tactice ale forțelor pentru operații speciale (SOF) pentru operațiuni comune de mică anvergură (SJO) – (SOCC) pentru SJO

                                 Grecia, Cipru

                                             29.

                                             Capabilitate de război electronic și program de interoperabilitate pentru viitoarea cooperare în domeniul informațiilor, supravegherii și recunoașterii comune (JISR)

                                 Cehia, Germania

                                             30.

                                             Supravegherea pentru apărare chimică, biologică, radiologică și nucleară (CBRN) ca serviciu (CBRN SaaS)

                                 Austria, Franța, Croația, Ungaria, Slovenia

                                             31.

                                             Partajarea bazelor (Co-basing)

                                 Franța, Belgia, Cehia, Germania, Spania, Țările de Jos

                                             32.

                                             Element de coordonare a sprijinului geo-meteorologic și oceanografic (GeoMETOC) (GMSCE)

                                 Germania, Grecia, Franța, Austria, Portugalia, România

                                             33.

                                             Soluție a UE de radionavigație (EURAS)

                                 Franța, Belgia, Germania, Spania, Italia, Polonia

                                             34.

                                             Rețea europeană de sensibilizare pentru supravegherea spațială militară (EU-SSA-N)

                                 Italia, Franța

                                             35.

                                             Centrul european integrat de formare și de simulare comună (EUROSIM)

                                 Ungaria, Germania, Franța, Polonia, Slovenia

                                             36.

                                             Academia cibernetică și centrul de inovare ale UE (EU CAIH)

                                 Portugalia, Spania

                                             37.

                                             Centrul de formare medicală pentru forțele armate speciale (SMTC)

                                 Polonia, Ungaria

                                             38.

                                             Centrul de instruire pentru apărarea în domeniul chimic, biologic, radiologic și nuclear (CBRNDTR)

                                 România, Franța, Italia

                                             39.

                                             Rețeaua centrelor de scufundări din Uniunea Europeană (EUNDC)

                                 România, Bulgaria, Franța

                                             40.

                                             Sistemul maritim autonom de combatere a submarinelor (MUSAS)

                                 Portugalia, Franța, Spania, Suedia

                                             41.

                                             Corveta europeană de patrulare (EPC)

                                 Italia, Franța

                                             42.

                                             Atacul electronic aeropurtat (AEA)

                                 Spania, Franța, Suedia

                                             43.

                                             Centrul de coordonare în domeniul cibernetic și informațional (CIDCC)

                                 Germania, Cehia, Spania, Ungaria, Țările de Jos

                                             44.

                                             Alertă timpurie și interceptare cu supraveghere TheatER spațială (TWISTER)

                                 Franța, Spania, Italia, Țările de Jos, Finlanda

                                             45.

                                             Materiale și componente pentru competitivitatea tehnologică a UE (MAC-UE)

                                 Franța, Spania, Portugalia, România

                                             46.

                                             Capabilitățile UE de luptă colaborativă (ECoWAR)

                                 Franța, Belgia, Spania, Ungaria, România, Suedia

                                             47.

                                             Sistemul global european de arhitectură pentru introducerea sistemelor de aeronave pilotate de la distanță (RPAS)

                                 Italia, Franța, România

               ”


title: Decizia (UE) 2020/710 a Consiliului din 25 mai 2020 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Latvijas Banka

text:
                  28.5.2020

                  RO

                  Jurnalul Oficial al Uniunii Europene

                  L 166/3

         DECIZIA (UE) 2020/710 A CONSILIULUI
         din 25 mai 2020
         de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Latvijas Banka
         CONSILIUL UNIUNII EUROPENE,
         având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
         având în vedere Recomandarea Băncii Centrale Europene din 19 martie 2020 către Consiliul Uniunii Europene cu privire la auditorii externi ai Latvijas Banka (BCE/2020/14) (1),
         întrucât:

                     (1)

                     Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro este efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.

                     (2)

                     Mandatul auditorilor externi ai Latvijas Banka a expirat după efectuarea auditului aferent exercițiului financiar 2019. Prin urmare, este necesară desemnarea unor auditori externi începând cu exercițiul financiar 2020.

                     (3)

                     Latvijas Banka a selectat SIA Ernst & Young Baltic drept auditori externi pentru exercițiile financiare 2020-2024.

                     (4)

                     Consiliul guvernatorilor BCE a recomandat desemnarea SIA Ernst & Young Baltic în calitatea de auditori externi ai Latvijas Banka pentru exercițiile financiare 2020-2024.

                     (5)

                     În urma recomandării Consiliului guvernatorilor BCE, Decizia 1999/70/CE a Consiliului (2) ar trebui să fie modificată în consecință,

               ADOPTĂ PREZENTA DECIZIE:

            Articolul 1
            La articolul 1 din Decizia 1999/70/CE, alineatul (18) se înlocuiește cu următorul text:

                  „(18)   Se aprobă desemnarea SIA Ernst & Young Baltic în calitatea de auditori externi ai Latvijas Banka pentru exercițiile financiare 2020-2024.”

            Articolul 2
            Prezenta decizie produce efecte de la data notificării.

            Articolul 3
            Prezenta decizie se adresează Băncii Centrale Europene.

            Adoptată la Bruxelles, 25 mai 2020.

                  Pentru Consiliu

                  Președintele

               G. GRLIĆ RADMAN

            (1)  JO C 98, 25.3.2020, p. 1.

            (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


Decizia Comisiei din 17/06/2020 de declarare a unei concentrări compatibilă cu piaţa comună (Cazul COMP/M.9850 - EQT FUND MANAGEMENT / SCHÜLKE & MAYR) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 22/06/2020 de declarare a unei concentrări compatibilă cu piaţa comună (Cazul COMP/M.9849 - BANCO SANTANDER / AEGON / POPULAR VIDA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 17/06/2020 de declarare a unei concentrări compatibilă cu piaţa comună (Cazul COMP/M.9851 - NATURGY / SONATRACH / BLACKROCK / MEDGAZ) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 26/03/2020 de declarare a unei concentrări compatibilă cu piaţa comună (Cazul COMP/M.9316 - PEAB / YIT'S PAVING AND MINERAL AGGREGATES BUSINESS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 16/06/2020 de declarare a unei concentrări compatibilă cu piaţa comună (Cazul COMP/M.9782 - EXPERIAN / BERTELSMAN / INFORMA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia Consiliului din 24 iunie 2020 de adoptare a poziției Consiliului privind proiectul de buget rectificativ nr. 5 al Uniunii Europene pentru exercițiul financiar 2020 2020/C 212 I/02

text:
                  26.6.2020

                  RO

                  Jurnalul Oficial al Uniunii Europene

                  CI 212/7

         DECIZIA CONSILIULUI
         din 24 iunie 2020
         de adoptare a poziției Consiliului privind proiectul de buget rectificativ nr. 5 al Uniunii Europene pentru exercițiul financiar 2020
         (2020/C 212 I/02)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 44,
         întrucât:

                     —

                     bugetul Uniunii pentru exercițiul financiar 2020 a fost adoptat definitiv la 27 noiembrie 2019 (2);

                     —

                     la 3 iunie 2020, Comisia a înaintat o propunere care conținea proiectul de buget rectificativ nr. 5 la bugetul general pentru exercițiul financiar 2020;

                     —

                     este important să se permită adoptarea rapidă a proiectului de buget rectificativ nr. 5/2020 pentru a se putea continua fără întrerupere acordarea de sprijin umanitar pentru refugiații din Iordania, Liban și Turcia. Prin urmare, se justifică scurtarea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale prevăzut la articolul 4 din Protocolul nr. 1,

               ADOPTĂ PREZENTA DECIZIE:

            Articol unic
            Poziția Consiliului privind proiectul de buget rectificativ nr. 5 al Uniunii Europene pentru exercițiul financiar 2020 a fost adoptată la 24 iunie 2020.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

            Adoptată la Bruxelles, 24 iunie 2020.

                  Pentru Consiliu

                  Președintele

               A. METELKO-ZGOMBIĆ

            (1)  JO L 193, 30.7.2018, p. 1.

            (2)  JO L 57, 27.2.2020, p. 1.


Decizia Comisiei din 31/10/2019 de declarare a unei concentrări compatibilă cu piaţa comună (Cazul COMP/M.9450 - PPG / TIL / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 20/12/2019 de declarare a unei concentrări compatibilă cu piaţa comună (Cazul COMP/M.9582 - SIEMENS GAMESA RENEWABLE ENERGY / SENVION (EUROPEAN ONSHORE WIND TURBINE SERVICE) / RIA BLADES) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 25/06/2020 de declarare a unei concentrări compatibilă cu piaţa comună (Cazul COMP/M.9841 - CDP EQUITY / ANSALDO ENERGIA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 25/06/2020 de declarare a unei concentrări compatibilă cu piaţa comună (Cazul COMP/M.9859 - ALCOPA COORDINATION CENTER / BERAN CENTRAL EUROPE / ALCOMOTIVE) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 24/06/2020 de declarare a unei concentrări compatibilă cu piaţa comună (Cazul COMP/M.9842 - HITACHI CHEMICAL COMPANY / FIAMM ENERGY TECHNOLOGY) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 25/06/2020 de declarare a unei concentrări compatibilă cu piaţa comună (Cazul COMP/M.9601 - CZECH MEDIA INVEST / ROCKAWAY / BRASINEX BOHEMIA) în temeiul Regulamentului (CE) nr. 139/2004 al Consiliului (Numai textul în limba cehă este autentic.)


title: Decizia (PESC) 2020/895 a Comitetului politic și de securitate din 25 iunie 2020 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/401 (ATALANTA/2/2020)

text:
                  30.6.2020

                  RO

                  Jurnalul Oficial al Uniunii Europene

                  L 206/63

         DECIZIA (PESC) 2020/895 A COMITETULUI POLITIC ȘI DE SECURITATE
         din 25 iunie 2020
         privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/401 (ATALANTA/2/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6 alineatul (1),
         întrucât:

                     (1)

                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumit în continuare „comandantul forței UE”).

                     (2)

                     La 12 martie 2020, COPS a adoptat Decizia (PESC) 2020/401 (2) de numire a contraamiralului Ignacio VILLANUEVA SERRANO în calitatea de comandant al forței UE.

                     (3)

                     Comandantul operației UE a recomandat numirea contraamiralului Riccardo MARCHIO' în calitatea de nou comandant al forței UE începând cu 26 august 2020.

                     (4)

                     La 20 mai 2020, Comitetul militar al UE a sprijinit recomandarea respectivă.

                     (5)

                     În consecință, Decizia (PESC) 2020/401 ar trebui abrogată.

                     (6)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1
            Contraamiralul Riccardo MARCHIO' este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 26 august 2020.

            Articolul 2
            Decizia (PESC) 2020/401 se abrogă.

            Articolul 3
            Prezenta decizie intră în vigoare la 26 august 2020.

            Adoptată la Bruxelles, 25 iunie 2020.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 301, 12.11.2008, p. 33.

            (2)  Decizia (PESC) 2020/401 a Comitetului politic și de securitate din 12 martie 2020 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2019/1988 (ATALANTA/1/2020) (JO L 79, 16.3.2020, p. 2).


title: Decizia (UE) 2020/899 a Consiliului din 26 iunie 2020 privind încheierea, în numele Uniunii și al statelor sale membre, a unui Protocol de modificare a Acordului euro-mediteraneean privind serviciile aeriene între Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană

text:
                  30.6.2020

                  RO

                  Jurnalul Oficial al Uniunii Europene

                  L 207/1

         DECIZIA (UE) 2020/899 A CONSILIULUI
         din 26 iunie 2020
         privind încheierea, în numele Uniunii și al statelor sale membre, a unui Protocol de modificare a Acordului euro-mediteraneean privind serviciile aeriene între Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (6) litera (a),
         având în vedere Actul de aderare a Croației, în special articolul 6 alineatul (2) al doilea paragraf,
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     În conformitate cu Decizia (UE) 2016/803 a Consiliului (2), a fost semnat, sub rezerva încheierii sale, Protocolul de modificare a Acordului euro-mediteraneean privind serviciile aeriene între Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte (3), pentru a se ține seama de aderarea Republicii Croația la Uniunea Europeană (denumit în continuare „protocolul”).

                     (2)

                     Protocolul ar trebui să fie aprobat,

               ADOPTĂ PREZENTA DECIZIE:

            Articolul 1
            Se aprobă, în numele Uniunii și al statelor sale membre, Protocolul de modificare a Acordului euro‐mediteraneean privind serviciile aeriene între Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană (4).

            Articolul 2
            Președintele Consiliului este autorizat să desemneze persoana (persoanele) împuternicită (împuternicite) să depună, în numele Uniunii și al statelor sale membre, instrumentul de aprobare prevăzut la articolul 3 din protocol.

            Articolul 3
            Prezenta decizie intră în vigoare la data adoptării.

            Adoptată la Bruxelles, 26 iunie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Aprobarea din 12 decembrie 2018 (nepublicată încă în Jurnalul Oficial).

            (2)  Decizia (UE) 2016/803 a Consiliului din 7 mai 2015 privind semnarea, în numele Uniunii și al statelor sale membre, și aplicarea provizorie a unui Protocol de modificare a Acordului euro-mediteraneean privind serviciile aeriene între Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană (JO L 132, 21.5.2016, p. 79).

            (3)  Textul acordului este publicat în JO L 334, 6.12.2012, p. 3.

            (4)  Textul protocolului a fost publicat în JO L 132, 21.5.2016, p. 81, împreună cu decizia privind semnarea sa.